Maksim Shatskix
Maksim Aleksandrovich Shatskix (1978-yil 30-avgustda tugʻilgan) — oʻzbek professional futbol murabbiyi va sobiq futbolchi, Toshkentning „Paxtakor“ klubi bosh murabbiyi. U barcha davrlarning eng yaxshi oʻzbek futbolchilaridan biri sifatida eʼtirof etilgan va hozirda 61 o‘yinda 34 ta gol bilan Oʻzbekiston terma jamoasining eng yaxshi to‘purari hisoblanadi. Shatskix — Sergey Rebrov bilan birga 341 oʻyinda 123 ta gol urib, Ukraina Premer-ligasining barcha vaqtlardagi eng yaxshi toʻpurari hisoblanadi. U 1999-yildan 2009-yilgacha Kievning „Dinamo“ jamoasida oʻn yil oʻynadi . 1999-yil 28-iyulda Shatskix UEFA Chempionlar ligasida gol urgan birinchi osiyolik futbolchi boʻldi va UEFA futbol musobaqalarida gol urgan Mirjalol Qosimovdan keyin ikkinchi oʻzbekistonlik futbolchi boʻldi.  Xalqaro miqyosda u Oʻzbekiston terma jamoasi safida uchta OFK Osiyo Kubogida qatnashib, 2011-yilda toʻrtinchi oʻrinni egallashiga yordam berdi. „Dinamo“ Kiyev klubidan soʻng bir necha klublarda toʻo surgan Maksim faoliyatini yakunida „Rux Vynnyky“ uchun oʻynadi. 2016-yilning 8-aprelida u futbolchilik faoliyatini yakunlagani va „Dinamo“ futbol akademiyasining murabbiylar shtabiga aylangani maʼlum bo‘ldi.